7 класс Чăваш чĕлхи

Урок теми: Пулмалли причасти

Урок урок асти пулмалли тĕллевĕ:

 1) пулмалли причастисен аффиксĕсене уйăрма, астуса юлма пулăшасси

2) пулмалли причастисене йĕркелеме, предложенисенче тупса палăртма, вĕсене тĕрĕс çырма, калама, усă курма вĕрентесси

3) хĕллехи тавралăха сăнама, сăнлама вĕрентесси.

Урокра усă курмалли хатĕрсем: таблица салатса памалли материалсем, хĕллене сăнлакан ŷкерчĕксем, хăнăхтарусен пуххисем.

Урок йĕрки.

1. Класса йĕркелесси
2. Килти ĕçе тĕрĕслесси.

&18, 158 хăн.

-хăнăхтарури предложенисене улăштарса вуласа парасси.

Аса илмелли ыйтусем.

- хальхи, иртнĕ тата пулас причастисем мĕнле мелпе пулаççĕ, мĕне пĕлтереççе.

- тĕслĕхсем тупса çирĕплетĕр.

3. Урок тĕллевĕсемпе паллаштарасси

- паянхи урокра пулмалли причастисенпулăвне ăнланма, вĕсемпе предложенисенче усă курма вĕренетпĕр

- тĕрлĕ вăхăтри причастисем йĕркелеме хăнăхатпăр.

4. Çĕнĕ темăна ăнлантарни.

- пулмалли причасти глагол тĕпĕ çумне *–малла (-мелле)* аффикссем хушăннипе пулать

- унăн çуклă форми *–мар* татăк хушăннипе пулать

*-и* тата *– скер* палăрту форми аффиксĕсем пулмалли причасти çумне те хутшăнаççĕ, вĕсене тĕллев пĕлтерĕшле тăваççĕ.тумалли, пулмалласкер

- пулмалли причастисенче кирек хăçан та икĕ **л** çырмалла.

5. Тетрадь çинче ĕçлени

1) 160-мĕш хăнăхтару.

- глаголсем тупса причасти формисем тăвăр

Глагол-хальхи причасти-пулас причасти- пулмалли причасти

2) 161- мĕш хăнăхтару.

- предложенисене точкăсем вырăнне кирлĕ сас паллисем лартса çырса илесси.

6. Хĕллене сăнланă ŷкерчĕксемпе ĕçлесси. (кашни ачачн пĕр ŷкерчĕк) – предложенисене пулмалли причастисем лартса çырса илесси е çырмасăр каласси

7. Кĕнекери хăнăхтарусемпе ĕçлесси.

-163-мĕш хăнăхтару ( çырмасăр,пулмалли причастисем тупăр та вĕсен пĕлтерĕшне палăртăр)

Хурланмалла-мĕнлелĕхе

Пмалла- мĕнлелĕхе

Пĕçертмеллех- мĕнлелĕхе

Тартмаллисем-объект пĕлтерĕшлĕ

Çŷремеллескер-каланă хыççăн пулмалли ĕçе кăтартать.

8. Вĕреннине çирĕплетни

Хăнăхтарусен пуххинчен 106-мĕш хăнăхтарупа ĕçлесси

- ушкăнсене пайланса ĕçлени

- причастисене тупса каласси

- вĕсен пĕлтерĕшне каласси

-предложенире мĕнле член пулнине каламалла

Унчен вĕреннине аса илесси

9. Кашни ачана пĕрер глагол салатса парасси

-глагол çумне кирлĕ аффикссем хушса иртнĕ, пулас, хальхи пулмалли причастисем пулмалла.

10. Пĕтĕмлетŷ

- пулмалли причастисем мĕнле аффикссем хушăнса пулаççе, мĕнле пĕлтерĕшлĕ пулаççĕ.

11. Ачасен пĕлĕвне хак парасси.

12. Киле валли ĕç: & 19, 165 хăн.

Урок теми: Деепричастисем çинчен вĕреннине аса илесси.

Урок тĕллевĕсем:

1. Деепричастисем çинчен вĕреннине аса илесси, çирĕплетсе хăварасси
2. Деепричастисене тупма, вĕсене ытти сăпатлă мар глаголсенчен уйăрма, вĕсемпе предложенисем йĕркелеме вĕрентесси.
3. Чĕр-чунсем çинчен нумай пĕлме, вĕсене сыхлама кирли çинчен асăрхаттарасси.

Урок форми: вăйă-урок

Урокра усă курмалли материал:

Тĕрлĕ вăйă вылямалли салатмалли материал, конвертри ĕçсем, доска çинчи ĕçсем.

Урок йĕрки.

1. Класа йĕркелесси.
2. Килти ĕçе тĕрĕслени &22, 192 хăн.
3. Урок тĕллевĕсене каласси.

- деепричастисем çинчен вĕреннине аса илесси

- вăйăсем урлă деепричастисене уйăрма пĕлнине, вĕсемпе предложенисем йĕркелеме, текстра тупса палăртма пĕлнине тĕрĕслесси.

4.Кам маларах? Вăйă

Доска çинче çырнă глаголсенчен деепричастисем тăвасси

Кул(-са)

Кил (-мессерен)

Пыр (-а)

Вĕç (-сен)

Ут (-иччен)

Çыр (-сассăн)

Ил (-мессерен)

Сап (-сан)

Çу ( -са)

Хур (-иччен)

Вĕç (-мессерен)

Чуп (-са)

Вула (-сан)

Выля (-сассăн)

5.Тетрадь çинче ĕçлени 194 хăн. 94 стр.

-ушкăнпа ĕçлесси

1) 1-мĕш ушкăн – текста пайсем çине уйăрать, кашни пайне ят парать.

«Чĕр чунсем хăйсене паласа илеççĕ-и?» (текст ячĕ)

1.Америка психологĕ Гордон Гэллан сăнавĕ.

2. Этем евĕрлĕ упăтесем кăна хăсене паласа илеççĕ.

3. Кайăксем хăйсене тепĕр кайăк вырăнне йышăнаççе.

4. Австралири орнитологсем вĕçен кайăксене куçкĕски çакса илĕртеççĕ.

2-мĕш ушкăн – 194 мĕш хăн. деепричастисене тупса çырса илесси

( туса, курса, сăрласа, тăсса, тыта-тыта, паласа, сăнаса, палласа, ăнкарса, пуçласа, тĕлĕнтерсе, ăнланса

3-мĕш ушкă – деепричастисене пĕлтернине каласси.

Туса пăхнă – тĕп ĕçе пĕлтерет

Курса – условине пĕлтерет

Сăрласа – тĕп ĕçе

Паллласа – тĕп ĕçе

Тыта-тыта- мĕнлелĕхе

Шăршласа – тĕп ĕçе

Сăнаса – тĕп ĕçе

Тĕлĕнтерсе – тĕп ĕçе

Пăхса – мĕнлелĕхе

Ăнласа – тĕп ĕçе

(тĕрĕслесси, хак парасси)

6. Малалла конвертри ĕçсене пăхăпăр

- конвертра деепричастии аффисĕсем.

Çак аффиксемпе деепричастисем тумалла. Деепричастисемпе шкул пурнăçне сăнлакан предложенисенчен усă курмалла.

Тĕслĕхрен:

- иччен. Учитель *киличчен* ачасем кĕнекисене хатĕрлесе хучĕç.

Учитель *кула-кула* Петровăн сочиненине выласа пачĕ.

Ача шкула *килмессерен* 5 паллă илме пуçларĕ.

*-са(-се)* Эпĕ шкула чупса çитрĕм

*- сан (-сен)* Иванов килсен, химии учителĕ урока пуçларĕ.

*-сассăн (-сессĕн)* Шкула цирк килсессĕн ачасем хăвăрт зала чупрĕç.

7. Йăнăшсене кам хăвăрт тупса тŷрлетет

-195- мĕш хăнăхтару кĕнĕçемĕн, каиччен, лекмессерен

8. Пур ĕçе те хутшăнса тĕрĕс пурнăçлама тăрăшрăр. Пурте лайăх ĕçлерĕр, нумайрах пĕлме тăрăшрăр. Ушкăнпа ĕçленĕ чухне те ăмăрту вăйĕ палăрчĕ.

9. Ачасен пĕлĕвне хак парасси. Чи хастар та тăрăшуллă вĕренекен, çĕнтерŷçĕсем – 5 паллă илеççĕ.

10. Паян эпир сирĕнпе деепричастисем çинчен вĕреннине аса илтĕмĕр, çирĕплетрĕмĕр.

11.Киле валли ĕç.

95-96 стр.ыйтусене ответлеме хатĕрленесси.

Литература

Урок теми: М.Сениэль «Тĕп пултăр вăрçă»

Урок тĕллевĕсем:

1. М.Сениэлĕн пурнăçĕпе пултарулăхĕпе кĕскен паллаштарасси
2. Поэтăн произведенине пултаруллă вулама, сăввăн тĕп шухăшне ăнланма, тишкерме вĕрентесси
3. Вăрçă тŷснĕ, вăрçăра пулнă çынсене хисеплеме, юратма, пулăшма, шеллеме сĕнесси

Урокра усă курмалли материал: Михаил Сениэль портречĕ, синквейн хатĕрлемелли шурă хутсем, компьютер е ноутбук (презентации кăтартма)

Урок йĕрки

1. Класса йĕркелесси
2. Килти ĕçе тĕрĕслени.

-Н.Теветкелĕг «Аçта-ши манăн асатте» сăввине пăхмасăр каласси

 3. Урок тĕллевне ăнлантарни

 - Паян эпир М.Сениэль пултарулăхĕпе паллашăпăр, унăн пурнăçĕ çинчен пĕлĕпĕр

- Вăрçă çинчен çырнă сăввипе паллашăпăр. Ăна уçăмлă вулама, произведенин тĕп шухăшне палăртма тăрăшăпăр, произведении тăрăх синквейн йĕркелĕпĕр.

4. Поэт пурнăçĕпе пултарулăхĕпе паллаштарасси.

-презентаци кăтартасси. Унччен- Эпир паянхи урокра ачасем, тата вăрçă çинчен калаçăпăр. Вăрçă хурлăхĕ çинчен çыраканĕ – Михаил Сениэль. Вăрçă пынă вăхăтра поэт ача кăна пулнă-ха. Анчах çак йывăр вăхăт ун чунне ĕмĕрлĕхех кĕрсе юлнă.

Халĕ презентации пăхăпăр

1-мĕш хут çинче

* ял ŷкерчĕкĕ. М.Сениэль Тутар çĕрĕнчи Аксу районе кĕрекен Саврăшпуç ятлă чăваш ялĕнче çуралнă.
* Çырса ларан ача. Сăвă çырма вăл пуçламăш шкулта вĕреннĕ чухнех пуçланă
* Çитĕннĕ ачасем шкулта. Вăтам шкултан вĕрĕнсе тухнă тĕле пысăк ал çыру хатĕрленĕ, «Таса çутă» ят панă
* 11 çул тултарсан çав тери хытă чирленĕ- чирлĕ выртакан ача
* Врач тумĕпе çамрăк çын. Хăйĕн чирĕсен тупсăмне пĕлес тесе медицина училищине кайса кĕнĕ
* Тухтăр ĕç вăхăтĕнче. Ăна пĕтерсен тĕрлĕ ялсенче фельдшер пулса ĕçленĕ
* Хаçат редакцинчи çын Çарăмсан район хаçатĕнче вăй хунă
* Университетра вĕренекен çын .Хусан Унивеситечĕн историпе филологи факультетĕнче журналистика уйрăмĕнче вĕреннĕ
* Редакцинче ĕçлекен. Чăваш кĕнеке издательствинче илемлĕ литература редакторĕнче ĕçленĕ
* Полка çинчи кĕнекесем. М.Сениэлĕн пĕрремĕш кĕнеки «Малтанхи юр», унтан «Шкул вальсĕ», «Ан пăшăрхан эс, аннеçĕм» Поэт вырăсла та çырать. Ун сăввисем Мускавра та пичетленнĕ.
1. Поэтăн «Тĕп пултăр вăрçă!» сăввине вулăпăр

-ачасем вулани

-ыйтусем çине ответлени 182 стр.

 6. «Тĕп пултăр вăрçă!» сăвă тăрăх синквейн тăвасси (Вăрçă сăмахпа) (салатса памалли материалсемпе усă курма юрать)

Ушкăнпа Ĕçлесси

1-мĕш хут çинче (1-ушкăн)

 Мĕн?

 Вăрçă

 В

 Мĕнле?

 Вăрçă

 2 мĕш ушкăн

 Мĕн тăвать?

 Вăрçă

 3 мĕш ушкăн

-Ĕçсене тĕрĕслесе хак парасси.

7. словарь ĕçĕ

- çак сăмахсен пĕлтерĕшĕсене ăнлантарăр.

Доска çинче сăмахсем.

- ĕсĕклетпĕр-йĕретпĕр

-шыçă та рахит – выçă пурăннă çыннăн организмĕ хавшать, çавна пула çын хăйпе хăй шыçăнать тĕрлĕ кĕсен çапăн (чири) тухать

-йĕкĕл –мăян – желудь, лебеда.(юман вăрри, ŷсен-тăран)

Çутă пайăркиччĕ – луч света

8. Пĕтĕмлетŷ

- Мĕн хурлантарчĕ сире паянхи урокра (сăвă содержанийĕ, вăрçа пула тŷснĕ инкексем)

-Мĕн çĕклентерчĕ кăмăлăра?(автăрăн сăвă ячĕ тата юлашки йĕркисем)Тĕп пултăр вăрçă!

Тивĕç эп вăрçа парăнтарма, çĕнмешкĕн!

- Çак йĕркесем пире хавхалантарса, вăй парса тăраççĕ, тăрăшса ĕçлеме хистеççĕ.

9. Ачасен пĕлĕвне хак парасси

10. Киле валли ĕç.

180-182 стр. Сăва пултаруллă вулама вĕрентесси

Урок теми: Г.Лучăн «Чун туйăмĕ» тăрăх проект ĕçĕ итрттерни.

Урок тĕллевĕ:

1. Г.Лучăн пултарулăхне асра хăварасси.

2.»Чун туйăмĕ « калав тăрăх проект ĕçĕ туса иртересси.

3. кăмăл-сипет пахалăхне аталантарас кăмăлпа хавхалантарасси.

Урокра усă курмалли хатĕрсем: таблица, шурă хутсем, тĕслĕ кăранташсем, Г.Лучăн кĕнекисем, калаври кĕске текстсем.

Урок йĕрки.

1. Класса йĕркелесси
2. Килти ĕçĕ тĕрĕслени. Проект ĕçĕ валли хатĕрленĕ ĕçсене тĕрĕслени.
3. Урок тĕллевне ăнлантарни. Таблица тăрăх кашни ача хăйне лекнĕ ĕçĕ епле пурнăçланине кăтартать, каласа парать.
4. Проект ĕçне пурнăçласси

1-мĕш ĕç

Г.Лучăн пурнăçĕ çинчен хатĕрленĕ материалпа паллаштарасси.

2-мĕш ĕç

Г.Лучăн ытти хайлавĕсемпе паллаштарасси. Уйрăмах «Хăмпăсем», «Ванька», калавсене тишкересси.

3-мĕш ĕç

«Чун туйăмĕ» калав тăрăх тест ыйтăвĕсемпе паллаштарасси, ачасен хуравĕсене тĕрĕслесси

4-мĕш ĕç

«Чун туйăмĕ» калав тăрăх йĕркеленĕ видиороликпа паллаштарасси.

5-мĕш ĕç

«Чун туйăмĕ» калавăн сыпăкĕсем тăрăх йĕркеленĕ кластерпа, синквейнпа паллаштарни

6-мĕш ĕç

«Чун туйăмĕ» калаври Светланăна йăпатса çырнă çырупа паллаштарасси.

1. Пĕтĕмлетŷ

- «Чун туйăмĕ» калав мĕнле туйăм çуратрĕ, чун пахалăхĕн хăш енĕсене хускатрĕ?

- проект ĕçĕн усси мĕнлерех?

6. Ачасен пĕлĕвне хак парасси.

7. Киле валли ĕç.

Произведени тăрăх видеосравненисем хатĕрлесси.

6 класс

Урок теми: Шут хисеп ячĕсем.

Урок тĕллевĕсем: 1. Шут хисеп ячĕсем çинчен ăнлантарасси

1. Шут хисеп ячĕсене уйăрма, вĕсене вĕçлеме, предложенисенче тĕрĕс усă курма вĕрентесси.
2. Класри ачасене шутланă май туслăх, ырăлăх пахалăхне ăнланма пулăшасси

Урокра усă курмалли материал: салатса памалли хусем, таблица, презентации майĕпе хатĕрленĕ урăк пайĕ.

Урок йĕрки.

1. Класса йĕркелесси.
2. Килти ĕçĕ тĕрĕслени.

-хисеп ячĕсен ушкăнĕсене каласа тухасси. Тĕслĕх тупасси (шут, йĕрке, валеçŷ, пĕтĕмлетŷ, икĕ, виççĕмĕш, аллăшар, пинĕн)

- 228-мĕш хăнăхтарăва тĕрĕслесси.

3. Урок тĕллевĕсене ăнлантарни

- хисеп ячĕсен ушкăнĕсене, вĕсен ыйтăвĕсене иртнĕ урокра пăхса тухнă. Паянхи урокра Шут хисеп ячĕсене уйрăммăн пăхса тухатпăр.

4. Презентаци мелĕпе çĕнĕ темăна ăнлантарни.

1-мĕш хут

Пĕлтерĕшĕ

Шут хисеп ячĕсем

Япалан шутне ĕç миçе хут пулнине

2-мĕш хут

Ыйтăвĕ: миçе, мĕн чухлĕ, тăваттă, çитмĕл, çĕр çирĕм

3-мĕш хут

Шут хисеп ячĕсем

 Туллии çурма туллии кĕске

Пĕрре, иккĕ икĕ, виçĕ пĕр, ик

Виççĕ вунă виç

4-мĕш хут

Шут хисепĕсен туллии форми вĕçленет

Т.п виççĕ

Кам.п виççĕн

Пару.п виççе

Вырăн .п виççĕре

Туху.п виççĕрен

Пĕрл.п виççĕпе

Çукл.п виççĕсĕр

Пирке.п виççĕшĕн

5–мĕш хут

Шут хисепĕн туллии форми –лла(-лле) сулăну аффиксĕ йышăнма пултарать (çирĕмелле, вăтăралла) Вĕсем çын миçерине кăтартма кирлĕ.

6-мĕш хут

Хăш çула кайнине каланă чухне шут хисеп ячĕсем çумне –ри аффикс хутшăнать *çиччĕри ача, е саккăрти, вунпĕрти* (-ти аффикс хушăнать)

7-мĕш хут

Туллии формăри шут хисеп ячĕсем предложенире обстоятельство, сказуемăй, подлежащи пулаççĕ.

8-мĕш хут.

Шут хисеп ячĕсен кĕске формисем сăпат аффиксĕсене те йышăнма пултараççĕ

Ик

Виç

Тăват *сăмăр (-семĕр)*

Пилĕ *сăр(-сĕр)*

Улт

çич

9-мĕш хут

Астăвăр!

Çурма туллии тата кĕске формăри хисеп ячĕсене ă, ĕ сасăсемпе те, вĕсемсĕр те калама юрать, пĕлтерĕшĕ улшăнмасть

Ик(ĕ)

Виç(е)

10-мĕш хут

Хисеп ячĕсен çурма тулли тата кĕске формисем предложенире япала ятне ăнлантараççĕ, определении пулаççĕ. *Икĕ кайăка хăвалакан пĕрне те тытайман.*

11-мĕш хут

Шут хисеп ячĕпе çыхăнакан япала ятне нумайлă хисепре лартмаççĕ: *виçĕ юлташ, сакăр лаша*

1. Хăнăхтарусем çинче ĕçлени.
2. 230-мĕш хăнăхтару Çак хисеп ячĕсенчен хăшĕсем падежсем тăрах вĕçленеççĕ? (иккĕ, виçсĕмĕр, виççĕшĕ), скобкăри хисеп ячĕсене падеж тăрăх вĕçлесси
3. 231-хăн. Хисеп ячĕсенчен хăшĕсем 1-мĕш, 2-мĕш сăпат форминче пулаççĕ? (тăваттă)
4. Тетрадь çинче ĕçлени
5. 232-мĕш хăн. цифрăсене –ри(-ти) аффикс хушса çырса илесси.(улттăри, çиччĕри, тăххăрти, вуннăри, вунпĕрти, т.ы.те
6. 233-мĕш хăн. Хисеп ячĕсене сăмахпа çырасси (ушкăнпа ĕçлесси) 1-мĕш ушкăн 1 ретре лараканскм – 1, 3, 5, 7 предложенисем çыраççĕ. 2-мĕш ушкăн -2, 4,6 предложенисем çыраççĕ.
7. Вĕреннине çирĕплетни. 238 хăн. Шут хисеп ячĕсене тупса вĕсем хăш хисеприне, падежрине каласси.
8. Пĕтĕмлетŷ . Хисеп ячĕсем çинчен мĕн астуса юлтăр?
9. Ачасен пĕлĕвне хак парасси.
10. Киле валли ĕç. 240 хăн.

Урок теми: Хисеп ячĕсем çинчен вĕреннине аса илесси.

Урок тĕллевĕ: 1) Хисеп ячĕсем çинчен вĕреннине аса илесси, çирĕплетсе хăварасси

2)Хисеп ячĕсене вĕçлеме, ушкăнлама, предложенисенче уйăрма, калаçура тĕрĕс усă курма вĕрентесси.

1. Шухăша тĕрĕс йĕркелеме, тĕрĕс калаçма вĕрентесси.

Урокра усă курмалли материал: тест ыйтăвĕсем, салатмалли материал: тĕрлĕ ĕçсем хатĕрленĕ хутсем.

Урок юхăмĕ.

1. Класса йĕркелесси.
2. Килти ĕçе тĕрĕслени 26» 279 хăн. Ачасем çырнă диалогсене вуласси, хак парасси.
3. Урок тĕллевне ăнлантарни

- Хисеп ячĕсем çинчен вĕреннине аса илесси, çирĕплетесси

- тест ыйтăвĕсемпе ĕçлесси(хисеп ячĕсене ушкăнлама, уйăрма, тĕрĕс усă курма вĕреннине тĕрĕслени)

- панă ĕçсене тĕрĕс хуравлама вĕреннине тĕрĕслени

4. Тест ыйтăвĕсемпе ĕçлесси

1) Хисеп ячĕсем мĕне пĕлтереççĕ

А) япалан ятне

ă) япалан шутне

б) япалан паллине

2) Шут хисепĕн хăш форми вĕçленет?

А) туллии форми

Ă) кĕске форми

Б) çурма туллии форми

3) Пĕлтерĕшне кура хисеп ячĕсене миçе ушкăна уйăрма пулать?

А) 3

Ă) 4

Б) 2

4) Пĕтĕмлетŷ хисеп ячĕсен аффиксне кăтартăр

А) –мĕш

Ă) –шар(-шер)

Б) –ăн(-ĕн)

5) Шут хисеп ячĕсем хăшĕсем?

А) виçшер, пилĕкшер, ултшар

Ă) иккĕн, вуннăн, çирĕмĕн

Б) виççĕ, тăватă, улттă

6). Йĕрке хисеп ячĕсене палăрт

А) виçĕ, тăватă, ултă

Ă) виççĕмĕш, тăваттăмĕш, улттăмĕш

Б) виçшер, тăватшар, ултшар

7) Çак предложенисенче хăшĕнче валеçу хисеп ячĕ пур

А) Эпĕ çиччĕмĕш класса çŷретĕп

ă) Пире вуншар кĕнĕке лекрĕ

б) Пиллĕкĕн выляма лайăхрах

8) Çак тĕслĕхсенче тĕрĕссине палăртăр

А) вун пиллĕкмĕш ноябрьте

Ă) октябрĕн виççĕмĕшĕнче

Б) çирĕм саккăрмĕш январьте

9) «Ку бригадăна кашни хуçалăхран виçшер платник уйăрса лартрĕç» предложенире хисеп ячĕ мĕнле член пулать тата хăш ушкăна кĕрет?

А) подлежащи, пĕтĕмлетŷ х.я.

Ă) опрелделени, валеçŷ х.я

Б) обстоятельство, йĕрке х.я.

10. Хисеп ячĕсем предложенире мĕнле член пулаççĕ?

А) подлежащи, определении

Ă) сказуемăй, обстоятельство

Б) подлежащи, сказуемăй, определении, обстоятельство, дополнении.

5.Текстпа ĕçлесси. 264 хăн. 141 стр.

- текста вуласа ят парасси (Миçе-ши пурĕ?)

- текстра мĕнле хисеп ячĕсем тĕл пулаççĕ?

- предложенире мĕнле член пулаççĕ хисеп ячĕсем?

- «кĕрĕк арки йăваличчен» сăмах майлашăвĕ мĕне пĕлтерет?

1. Хутсем çинче ĕçсене пурнăçласси.

Цифрăпа çырнă хисеп ячĕсене 1- мĕш ушкăн йĕрке хисеп ячĕсем туса çырать, 2-мĕш ушкăн –валеçŷ х.я. туса, 3-мĕш ушкăн –пĕтĕмлетŷ х.я. туса

1. Пĕтĕмлетŷ.

Хисеп ячĕсене çырма, калам, пĕлни пурнăçра кирлĕ-и?

1. Ачасен ĕçĕсене хак парасси
2. Киле валли ĕç.

Литература

Урок теми: Л.Сачкова «Оля-Улькка»

Урок тĕллевĕсем: - Çыравçă пурнăçĕпе пултарулăхĕпе паллаштарасси

- «Оля-Улькка» калава вуласа тишкерме вĕрентесси

- ачасен чун пахалăхне аталантарас ĕçе вăйлатасси

Урок форми: хайлава вуласа тишкересси.

Урокра усă курмалли хатĕрсем: çыравçă портречĕ, таса хутсем, сусăрланнă çынсен ŷкерчĕкĕсем.

Урок йĕрки.

1. Класса йĕркелесси.
2. Килти ĕçе тĕрĕслени.

Стихван Шавлин «Вĕçкĕн Ваççа» сăввине пăхмасăр каланине тĕрĕслени

1. Урок тĕллевĕсене ăнлантарни

- Л.Сачковăн пултарулăхĕпе паллашасси

- унăн «Оля-Улькка» калавне вуласа тишкересси

- калава ăнланма пулăшакан ĕçсем туса иртересси

4. Çĕнĕ темăна ăнлантарни.

- Л.Сачковă пурнăçĕ çинчен кĕскен пĕлтересси

- портречĕпе паллаштарасси

5. Калава вуласси

6. Ыйтусем çине ответлени.218 стр.

7. Калаçу иттересси.

Пурнăçра пире тĕрлĕ çын тĕл пулать. Вĕсен хушшинче чирлĕ, сусăр, ватă çынсем пур. Вĕсенчен хăш чухне ачасем кулни пулать. Ку тĕрĕс мар. Мĕншĕн тесен айван, сусăр çынсем сывлăхлă çынсенчен пулăш кĕтеççĕ. Вĕсенчен кулни вĕсене татах хурланма, кулянма хистет. Чирлĕ çынсем малтан сывă та хитрее пулнă, ваттисем те çамрăк та хастар пулнă. Çавăнпа чирлесси, ватăласси пур çынпа та пулма пултарать.

Чирлĕ , айван, ватă çынсене пулăшма тăрăшмалла, шеллемелле, вĕсене савăнăç кŷме тăрăшмалла.

8. Ушкăнпа ĕçлесси.

1) Калав тăрăх синквейн хатĕрлесси (1-мĕш ушкăн)

2) видеоролик хатĕрлесси (2-мĕш ушкăн)

3) видеовернисаж хатĕрлесси (3-мĕш ушкăн)

9. Пĕтĕмлетŷ

Калавăн тĕп шухăшĕ мĕнре?

1. Ачасен пĕлĕвне хак парасси. Ĕçсен выставкине йĕркелесси
2. Киле валли ĕç. Калавăн содержанине калама тĕплĕн хатĕрленесси

Урок теми: А.Лазареван «Урок пуçланчĕ» калавĕнчи тĕп сăнар.

Урок тĕллевĕ: «Урок пуçланчĕ» калава тишкересси. Тĕп сăнара ŷçса пама, унăн ырă тата сивлек енĕсене курма вĕрентесси.

Урок форми: хайлава тишкермелли урок.

Урокра усă курмалли хатĕрсем: çыравçă портречĕ, таса хутсем, таблица.

Урок юхăмĕ.

1. Класса йĕркелесси.
2. Килти ĕçе тĕрĕслесси.

«Урок пуçланчĕ» калавăн содержанине тапхăрсем çине пайласа парасси.

1. Урок тĕллевне ăнлантарни

- вуланă калаври тĕп сăнара Олег Расланова тишкеретпĕр

- тишкерес ĕçре тĕрлĕ ĕçсем туса пăхатпăр: икĕ енлĕ дневник, видеоролик, видеовернисаж, буклет хатĕрлетпĕр.

4. Таблицăпа ĕçлесси. Тишкерŷ проект ĕçĕ йевĕрлĕ ушкăнпа ĕçлемелли тишкерŷ ĕçĕсем.

1-мĕш ушкăн буклет хатĕрлет. Кашни буклет хутламĕнче Олегăн ĕçĕ хĕлĕ çинчен кĕскен çырасси.

2-мĕш ушкăн икĕ йенлĕ дневник хатĕрлет. Пĕр йенче Олегăн ĕçĕсем, тепĕр йенче вĕренекен шухăшĕ

3-мĕш ушкăн 2-3 видеоролик хатĕрлет

Тĕслĕхрен: 1. Олег вокзалта

2.Олег ватă çынпа

1. Олег килĕнче
2. Олег шкулта

4-мĕш ушкăн видеовернисаж хатĕрлет. Олег, ашшĕпе амăшĕ, Динăпа Нина, ватă ветеранпа унăн аппăшĕ.

1. Хайлав тăрăх синквейн хатĕрлесси.

-хайлаври ĕç-пуç Олег çиленнине, тарăхнине пула пулса пычĕ. *Çилĕ, тарăху* сăмахсене тишкерĕр

курайманлăх

мĕн? çилĕ йывăрлăх

мăнкă мăллăх

усал шухăшсем

васкаттарать

 куçа хуплать çилĕ мĕн тăвать ?

 алă çĕклеттерет

çывăх çыннине кŷрентерет

хура

 айван çилĕ мĕнле? Тискер

 начар

1. Ачасен ĕçĕсене хак парасси, выставка йĕркелесси.
2. Пĕтĕмлетŷ .

- Олег Расланăвăн чунĕ хăçанлăпланчĕ? Ÿкĕнсен. Ăпла ŷкĕнŷ мĕн вăл?

8. Килте ŷкĕнŷ сăмахăн синквейне йĕркелесси